Ο Κασιδιάρης, το αρχιναζίδι, έκανε ναζιστο-σόου στη συνεδρίαση του δημοτικού συμβουλίου της Αθήνας, κατά τη διάρκεια έγκρισης ψηφίσματος για τη δίκη της «Χρυσής Αυγής» στην οποία είναι και ο ίδιος κατηγορούμενος. Με ύβρεις και άθλιους χαρακτηρισμούς προς τους δημοτικούς συμβούλους που το ψήφισαν υποστήριξε ότι η παράταξη του (των ναζί) θα στραφεί νομικά εναντίον τους.

Το ψήφισμα που εγκρίθηκε είχε τίτλο «στη φυλακή οι νεοναζί της “Χρυσής Αυγής”». Τονίζεται ότι «η δίκη αυτή αφορά μια εγκληματική οργάνωση. Η απόφαση της δίκης θα αφορά τα δημοκρατικά δικαιώματα και τις ελευθερίες όλων. Έχουμε το χρέος και τη δύναμη να τα προασπιστούμε. Να βάλουμε τέρμα στη φασιστική απειλή». Χ αρακτηρίζεται «πρόκληση» η εισαγγελική πρόταση και σημειώνεται ότι αν υιοθετηθεί «θα βρεθούμε αντιμέτωποι με την ασύδοτη δράση των ταγμάτων εφόδων». Στο ψήφισμα καλείται το δικαστήριο «να προχωρήσει στην παραδειγματική καταδίκη των δολοφόνων νεοναζί . Όχι μόνο του Ρουπακιά, του δολοφόνου του Παύλου Φύσσα αλλά όλης της ηγεσίας που έδινε τις εντολές και εκπαίδευε τα μέλη για να εκτελούν τις επιθέσεις εναντίον μεταναστών, αριστερών, δημοκρατικών πολιτών, συνδικαλιστών κ.ά.».

(Επισκέψεις: 3.200 φορές, όπου 1 ημερήσιες)